резултата от тази оценка.
 2.В случаите, при които заявителят бъде уведомен, че неговото досие е пълно, окончателното решение относно издаването на разрешение за типа возило и/или на разрешение за пускане на возилото на пазара трябва да бъде взето не по-късно от четири месеца след потвърждаването, че досието е пълно.
 3.В случая на разрешение, издадено въз основа на съответствие с тип возило съгласно член 14, параграф 1, буква д), решението на разрешаващия орган се издава в рамките на един месец след датата на получаване на заявлението.
 4.Ако заявителят бъде информиран, че неговото досие не е пълно, окончателното решение за издаването на разрешение за типа возило и/или на разрешение за пускане на возилото на пазара се взема не по-късно от четири месеца след подаването от заявителя на липсващата информация, освен ако заявлението е фундаментално непълно, в който случай то се отхвърля.
 5.Дори в случай, че заявлението е пълно по смисъла на параграф 2, разрешаващият орган и съответните национални органи по безопасността за района на използване могат в процеса на оценяване по всяко време да поискат допълнителна информация, като определят разумно продължителен срок за нейното подаване, без да суспендират оценяването, освен ако са приложими разпоредбите в параграф 6.
 6.В случаите, при които разрешаващият орган или съответните национални органи по безопасността за района на използване повдигнат обосновано съмнение и от заявителя се изисква да представи допълнителна информация, разрешаващият орган може да суспендира оценяването и с надлежно документирано споразумение със заявителя да удължи срока отвъд периода, посочен в член 21, параграф 4 от Директива (ЕС) 2016/797. Срокът за предоставяне на допълнителната информация трябва да е пропорционален на съответната трудност за заявителя да предостави исканата информация. Оценяването и съответният му срок започват да текат отново след като заявителят предостави исканата информация. При отсъствието на споразумение със заявителя разрешаващият орган или съответните национални органи по безопасността за района на използване вземат своето решение на базата на наличната информация.
 Член 35
 Комуникации по време на оценяването на заявлението
 1.Комуникациите между разрешаващия орган, съответните национални органи по безопасността за района на използване и заявителя по всеки един от проблемите, посочени в член 41, трябва да се извършват посредством системата за обслужване на едно гише.
 2.Статутът на всички етапи от процеса на разрешаване на возилото, решението относно заявлението и документираните мотиви за това решение се съобщават на заявителя посредством системата за обслужване на едно гише.
 3.В указанията на Агенцията и на националните органи по безопасността трябва да се съдържат разпоредби относно комуникациите между тях и заявителя.
 Член 36
 Управление на информацията относно оценяването на заявлението
 1.Разрешаващият орган и съответните национални органи по безопасността за района на използване трябва да регистрират в системата за обслужване на едно гише резултатите от етапите на процеса на разрешаване на возилото, в които участват, всеки за своята съответна част от оценяването, както е приложимо, включително с всички свързани със заявлението документи, отнасящи се за:
 а)получаването;
 б)обработката;
 в)оценяването;
 г)заключенията от оценяването на заявлението, съгласно посоченото в член 45;
 д)окончателното решение дали да бъде издадено или не разрешение за типа возило или разрешение за пускане на возило